Seututien 431 Suonsalmen silta kuvattuna itäpuolelta eli Pöyryn suunnalta.
**Suonsalmi** on kylä ja samanniminen salmi Hirvensalmen kunnan länsiosassa Etelä-Savossa. Kylä sijaitsee Puulan etelärannalla. Kylänraitti on Joutsantie eli seututie 431, joka kulkee lännessä Tuukkalaan ja etelässä Pöyryyn. Vesiväylän osana toimiva Suonsalmen kanava sijaitsee salmen eteläosan länsilaidalla.

Historiaa
---------

Suonsalmella on toiminut muun muassa meijeri, sonniosuuskunta, kauppa ja koulu, jotka kaikki on lakkautettu.

### Vanha meijeri

Suonsalmen vanha meijeri on tiilirakenteinen, vuosina 1904–1916 meijerinä ja myllynä toiminut rakennus Suonsalmen kanavan puolella. Se lukeutuu harvoihin Etelä-Savossa säilyneisiin meijerirakennuksiin. Meijeritoiminnan päätyttyä rakennusta käytettiin kansakouluna 1950-luvun lopulle saakka. Nykyään yksityiskäytössä oleva vanha meijeri on maakunnallisesti merkittävä rakennuskulttuurin kohde rakennushistoriallisten, historiallisten ja maisemallisten arvojensa vuoksi.

### Alueen koulut

Suonsalmen lakkautettu kyläkoulu elokuussa 2020.
Vuonna 1915 perustettu Suonsalmen alakoulu lakkautettiin keväällä 2013. Kunnanhallituksen esitys koulun sulkemisesta tehtiin valtuustolle syksyllä 2009. Koulu ehti toimia lähes sata vuotta. Kyläkoulu palkittiin 2000-luvulla Suomen parhaana kyläkouluna. Osa oppilaista kulki kouluun lähistön saarista vesitse. Koulu siirtyi uusiin tiloihin Joutsantien varteen entisestä meijeristä vuonna 1960. 

Kun Tuukkalan, Kuitulan ja Ripatin koulut lakkautettiin, Suonsalmen koulu jäi Hirvensalmen länsiosan ainoaksi kouluksi. Se oli toiseksi viimeinen Hirvensalmen kyläkouluista. Viimeisenä toimintavuotenaan sillä oli vain kahdeksan oppilasta. Suonsalmen koulu sijaitsee Pohoskylän raitin RKY-alueen sisällä.

### Pohoskylän raitti

Suonsalmella sijaitsee Museovieraston valtakunnallisesti merkittäväksi rakennetun kulttuuriympäristön (RKY) kohteeksi arvioima Pohoskylän raitti. Kylässä oli 1560-luvulla yksi talo. Pohoskylänä tunnettu maisemakokonaisuus syntyi talon jakamisen seurauksena. Kokonaisuuteen kuuluvat (etelästä päin luetellen) Uutelan, Vihkolan, Tanttun, Jatkolan ja Rantalan talot. Niistä Vihkola ja Tanttu ovat vanhimpia ja toimivat Ruotsin vallan aikana ruotutaloina.

Lähteet
-------

1. ↑  Suonsalmi (myös Asutusnimihakemiston sivulle linkitetty MML:n Nimistön tietokortti: Suonsalmi) *Asutusnimihakemisto*. Kotimaisten kielten keskus, kotus.fi. Viitattu 22.7.2021.
2. 1 2  Suonsalmen meijeri Etelä-Savon kulttuuriperintötietokanta, esku.fi. Viitattu 22.7.2021.
3. 1 2 3  Hirvensalmella ja Juvalla aiotaan lakkauttaa kyläkouluja lähivuosina  14.10.2009. Yleisradio, yle.fi. Viitattu 22.7.2021.
4. ↑  Saaristosta Suonsalmen kouluun laivalla, hydrokopterilla tai ilmatyynyaluksella  11.8.2009. Yleisradio, yle.fi. Viitattu 22.7.2021.
5. 1 2  Pohoskylän raitti Museovirasto, rky.fi. Viitattu 22.7.2021.
6. ↑  Pohoskylän raitti Etelä-Savon kulttuuriperintötietokanta, esku.fi. Viitattu 22.7.2021.
7. ↑  Uutela, Suonsalmi Etelä-Savon kulttuuriperintötietokanta, esku.fi. Viitattu 22.7.2021.
8. ↑  Vihkola Etelä-Savon kulttuuriperintötietokanta, esku.fi. Viitattu 22.7.2021.
9. ↑  Tanttu Etelä-Savon kulttuuriperintötietokanta, esku.fi. Viitattu 22.7.2021.
10. ↑  Jatkola Etelä-Savon kulttuuriperintötietokanta, esku.fi. Viitattu 22.7.2021.
11. ↑  Rantala, Suonsalmi Etelä-Savon kulttuuriperintötietokanta, esku.fi. Viitattu 22.7.2021.

### Kirjallisuutta

* Aitlahti, Hilkka ym. (toim.): *Raha pois, sano Tantun Otto : Suonsalmen kyläkirja.* Hirvensalmi: Suonsalmen Martat, 2014. ISBN 978-952-93-4073-6.

Aiheesta muualla
----------------

* Sääennuste: Suonsalmi, Hirvensalmi (ilmatieteenlaitos.fi)
* Vilma Ruokoski: Raatikaisten juhannuksessa havisevat juhannuskoivut ja maistuvat Puulan muikut  20.6.2013. Yleisradio, yle.fi. Viitattu 22.7.2021.